William Engseth

William Halvor Engseth (født 1. august 1933 i Målselv) er en norsk tidligere offiser og politiker (Ap). Han var kommunal- og administrasjonsminister og samferdselsminister i Gro Harlem Brundtlands andre regjering, og var innvalgt på Stortinget fra Troms. Han var også fylkesordfører i Troms. 

 Biografi 
Engseth gikk befalsskole 1952–1953 og tok idrett mellomfag ved Statens gymnastikkskole 1958–1959. Han var befal i Luftforsvaret 1953–1967, før han gikk over til en stilling som bestyrer ved Norges idrettsforbunds kurs- og treningssenter Bardufosstun 1967–1983. Han var seniorrådgiver hos Utviklingssenteret 1997–1999.

Engseth ble valgt inn i Målselv kommunestyre i 1968. I 1975 ble han valgt inn i Troms fylkesting, og han var fylkesordfører 1983–1987.

Han var president i Norges idrettsforbund 1990–1994.

I 2004 ble han tildelt Kongens fortjenstmedalje i gull.

 Regjering 
 1988–1989 statsråd i Samferdselsdepartementet
 1987–1988 statsråd i Kommunal- og arbeidsdepartementet

 Stortingskomiteer 
 1993–1997 sekretær i Næringskomiteen
 1993–1997 varamedlem i Den utvidede utenrikskomiteen
 1993–1997 leder i Fullmaktskomiteen
 1989–1993 medlem i Sosialkomiteen

 Referanser 

 Kilder 
 Torp, Olaf Chr. (1994) Stortinget i navn og tall : høsten 1993 – våren 1997, side 47. Universitetsforlaget.

 Eksterne lenker 



Kategori:Norske samferdselsministre
Kategori:Norske kommunalministre
Kategori:Ap-statsråder
Kategori:Statsråder i Regjeringen Brundtland II
Kategori:Stortingsrepresentanter fra Ap
Kategori:Stortingsrepresentanter for Troms
Kategori:Stortingsrepresentanter 1993–1997
Kategori:Stortingsrepresentanter 1989–1993
Kategori:Fylkesordførere i Troms
Kategori:Lokalpolitikere i Målselv
Kategori:Ap-politikere i Troms
Kategori:Norske idrettsledere
Kategori:Personer fra Målselv kommune
Kategori:Fylkesordførere fra Ap
Kategori:Kongens fortjenstmedalje i gull